**Төсөл**

**МОНГОЛ УЛСЫН ХУУЛЬ**

2017 оны .. дугаар Улаанбаатар хот

сарын ..-ны өдөр

**АРДЧИЛСАН ХУВЬСГАЛЫН АНХНЫ ЗҮТГЭЛТНҮҮДЭД ТӨРӨӨС ТУСЛАМЖ, ХӨНГӨЛӨЛТ ОЛГОХ ТУХАЙ**

**1 дүгээр зүйл. Хуулийн зорилт**

1.1.Энэ хуулийн зорилт нь Монгол Улсын Ардчилсан хувьсгалын анхны зүтгэлтнүүдэд /цаашид "ардчилалын анхдагч" гэнэ/ төрөөс тусламж, хөнгөлөлтийн төрөл, хэмжээ, хамрах хүрээг тогтоох, үүнтэй холбоотой төрийн эрх, үүргийг тодорхойлж, тэдгээрийг хэрэгжүүлэхтэй холбогдсон харилцааг зохицуулахад оршино.

**2 дугаар зүйл. Монгол Улсын Ардчилсан хувьсгалын анхны зүтгэлтнүүдэд төрөөс тусламж, хөнгөлөлт олгох хууль тогтоомж**

2.1. Монгол Улсын Ардчилалын анхдагчдад төрөөс тусламж, хөнгөлөлт олгох хууль тогтоомж нь Монгол Улсын Үндсэн хууль, Нийгмийн халамжийн тухай хууль, энэ хууль болон тэдгээртэй нийцүүлэн гаргасан бусад хууль тогтоомжоос бүрдэнэ.

**3 дугаар зүйл. Хуулийн нэр томьёоны тодорхойлолт**

3.1.Энэ хуульд хэрэглэсэн дараахь нэр томьёог доор дурдсан утгаар ойлгоно:

3.1.1.“Ардчилсан хувьсгалын анхдагч” гэж 1990 оны 6 дугаар сарын 1-нээс өмнө МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоог үүсгэн байгуулалцаж элссэн гишүүн, зохицуулагчид, үйл ажиллагаанд нь тэргүүн эгнээнд манлайлан оролцож байсан Монгол Улсын иргэнийг;

3.1.2."гэр бүлийн гишүүн" гэж Ардчилсан хувьсаглын анхдагчийн хууль ёсны эхнэр, нөхөр, эцэг, эх, төрсөн болон үрчилж авсан хүүхдийг;

3.1.3.“тусламж” гэж энэ хуулийн 3 дугаар зүйлийн 3.1.3-д заасан Ардчилсан хувьсгалын анхдагчдад нийгмийн даатгал, нийгмийн халамжийн сангаас олгож байгаа тэтгэвэр, тэтгэмжээс гадна төрөөс сар бүр олгох мөнгөн хөрөнгө, орон сууц эсвэл орон сууцны үнэтэй тэнцэх хэмжээний нэг удаагийн мөнгөн тусламжийг;

 3.1.4.“хөнгөлөлт” гэж энэ хуулийн 3 дугаар зүйлийн 3.1.3-д заасан Ардчилсан хувьсгалын анхдагчдын амьжиргаа, эрүүл мэндийг дэмжих үйлчилгээг;

**4 дүгээр зүйл. Хуулийн үйлчлэлд хамаарах этгээд**

4.1. 1990 оны 6 дугаар сарын 1-нээс өмнө МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоог үүсгэн байгуулалцаж элссэн гишүүн, зохицуулагч болон идэвхи зүтгэлтэй оролцож явсан талаар хөдлөшгүй нотлох баримттай Монгол Улсын иргэн энэ хуульд хамрагдах эрхтэй.

4.2.Энэ хуулийн 4 дүгээр зүйлийн 4.1 дэх хэсэгт заасан иргэн нас барсан бол түүний гэр бүлийн гишүүн энэ хуульд хамрагдах эрхтэй.

**ХОЁРДУГААР БҮЛЭГ**

**Ардчилсан хувьсгалын анхдагчдад үзүүлэх тусламж, хөнгөлөлтийн**

**төрөл, хэмжээ**

**5 дугаар зүйл. Тусламж, хөнгөлөлт авах эрх**

5.1.Энэ хуулийн 3 дугаар зүйлийн 3.1.1-д заасан Ардчилсан хувьсгалын анхдагч энэ хуульд заасан тусламж, хөнгөлөлт авах эрхтэй.

5.2.Энэ хуулийн 3.1.1-д заасан Ардчилсан хувьсгалын анхны зүтгэлтэнд дор дурдсан тусламж, хөнгөлөлт олгоно:

5.2.1.Ардчилсан хувьсгалын анхдагчдад сар бүр мөнгөн тусламж;

5.2.2.дотоодын рашаан сувиллын эрхийн бичгийн үнэ, ирэх, буцах замын зардал жилд нэг удаа;

5.4.3.орон сууцны хөлс төлөхөд, хэрэв нийтийн халаалтгүй сууц, гэрт амьдардаг бол түлш худалдан авахад зориулж жилд нэг удаа;

5.4.4. өөрийн өмчлөлийн орон сууцгүй Ардчилсан хувьсгалын анхдагчдад нэг удаа нэг өрөө байр эсвэл түүнтэй тэнцэх хэмжээний нэг удаагийн мөнгөн тусламж;

**6 дугаар зүйл. Тусламж, хөнгөлөлтийн хэмжээ**

6.1. Энэ хуулийн 5 дугаар зүйлд заасан тусламж, хөнгөлөлтийн хэмжээ, олгох журмыг Засгийн газар батална

6.2.Засгийн газар тусламжийн хэмжээг хөдөлмөрийн хөлсний доод хэмжээтэй уялдуулан шинэчлэн тогтоож болно.

**7 дугаар зүйл. Тусламж, хөнгөлөлт олгох**

7.1.Нэмэгдлийг улсын төсвөөс, хөнгөлөлтийг нийгмийн халамжийн сангаас олгоно.

7.2.Нэмэгдэл, хөнгөлөлтийг нийгмийн халамжийн үйлчилгээний байгууллага, ажилтан Ардчилсан хувьсгалын ахмад зүтгэлтний хүсэлтээр нэмэгдэл, хөнгөлөлтийг түүний хадгаламжийн дансанд шилжүүлж болно.

7.3.Нэмэгдлийг тухайн Ардчилсан хувьсгалын анхны зүтгэлтний хүсэлтээр улирлын болон жилийн эцэст олгож болно.

**8 дугаар зүйл. Нэмэгдэл, хөнгөлөлтийг зогсоох.**

8.1.Нэмэгдэл, хөнгөлөлт авагч нас барсан тохиолдолд нэмэгдлийг нас барсны дараачийн сар дуустал олгоно.

8.2.Хуурамч баримт бичиг бүрдүүлж нэмэгдэл, хөнгөлөлт авсан нь тогтоогдвол олголтыг зогсоож, олгогдсон нэмэгдэл, хөнгөлөлтийг нөхөн төлүүлнэ.

**ГУРАВДУГААР БҮЛЭГ**

**Ардчилалын анхдагчдад тусламж, дэмжлэг үзүүлэх талаар төрийн байгууллага, албан тушаалтан, аж ахуй нэгжийн хүлээх үүрэг**

**9 дүгээр зүйл. Төрийн байгууллага, албан тушаалтны үүрэг**

 **9.1.Нийгмийн хамгааллын асуудал эрхэлсэн төрийн захиргааны төв байгууллага ардчилалын анхдагчдад тусламж, хөнгөлөлт үзүүлэх ажлыг улсын хэмжээнд зохион байгуулж, тусламж, хөнгөлөлтийн зардлыг төлөвлөж, жил бүр улсын төсөвт тусгуулах,**

 **9.2.** МоАХ, Ардчилсан социалист хөдөлгөөн, Шинэ дэвшилтэд холбоо, Монголын оюутны холбоо зэрэг байгууллагууд өөрсдийн анхдагчдыг үнэн зөв тодорхойлон Нийгмийн хамгааллын асуудал эрхэлсэн төрийн захиргааны төв байгууллагад хүргүүлэх,

**10 дугаар зүйл. Хууль хүчин төгөлдөр болох**

10.1.Энэ хуулийг батлагдсан өдрөөс хүчин төгөлдөр болсонд тооцно.

 **МОНГОЛ УЛСЫН ИХ ХУРЛЫН ДАРГА                                    М.ЭНХБОЛД**